cometadata/datacite-titles-descriptions-related-identifiers huggingface dataset:
DOI: 10.14457/tu.the.2020.791
title: การตัดสินใจเลือกใช้บริการโรงแรมและที่พักอาศัยของนักท่องเที่ยวในช่วงวิกฤติเศรษฐกิจหลังสถานการณ์ระบาดของโรค COVID-19

description: สถานการณ์การแพร่ระบาดของโรคโควิด–19 เป็นภัยโรคระบาดที่สั่นสะเทือนไปทั่วโลก ส่งผลกระทบในทุกอุตสาหกรรม โดยเฉพาะอย่างยิ่งอุตสาหกรรมการท่องเที่ยวที่มีบทบาทสำคัญกับเศรษฐกิจของประเทศไทยและมีการเจริญเติบโตอย่างต่อเนื่อง การศึกษาครั้งนี้มีวัตถุประสงค์เพื่อศึกษาปัจจัยที่มีอิทธิพลต่อการตัดสินใจเดินทางท่องเที่ยวในช่วงวิกฤตเศรษฐกิจหลังสถานการณ์ระบาดของโรค COVID-19 และเพื่อศึกษาพฤติกรรมของนักท่องเที่ยว อีกทั้งปัจจัยทางการตลาดที่มีอิทธิพลต่อการตัดสินใจเลือกใช้บริการที่พักของนักท่องเที่ยวในช่วงวิกฤตเศรษฐกิจหลังสถานการณ์ระบาดของโรค COVID-19 โดยใช้ทฤษฎีพฤติกรรมของผู้บริโภคและทฤษฎีกลยุทธ์ส่วนประสมทางการตลาดของธุรกิจโรงแรม (7P’s) ผู้วิจัยได้รวบรวมข้อมูลจากกลุ่มตัวอย่างที่อาศัยในเขตกรุงเทพมหานครและปริมณฑลด้วยแบบทดสอบสอบจำนวน 563 ตัวอย่าง ผลการศึกษาพบว่านักท่องเที่ยวที่มีระดับการศึกษาปริญญาตรีหรือเทียบเท่า ไม่มีผู้สูงอายุในครอบครัวและมีรายได้เฉลี่ย/เดือน มากกว่า 15,000 บาทมีแนวโน้มที่จะตัดสินใจท่องเที่ยวในช่วงวิกฤตเศรษฐกิจหลังสถานการณ์ระบาดของโรค COVID-19 โดยนักท่องเที่ยวมีความสนใจเดินทางไปจังหวัดในรัศมีมากกว่า 600 กม. จากกรุงเทพฯ นิยมเดินทางโดยรถส่วนตัว ผู้ร่วมเดินทาง 2-3 คน สนใจเข้าพักใน โรงแรม 3 ดาวหรือน้อยกว่า ค่าใช้จ่ายในการเข้าพักเฉลี่ยอยู่ในช่วง 1,000 – 3,000 บาท/คืนและจองห้องพักผ่านเว็บไซต์ตัวกลางออนไลน์ ซึ่งปัจจัยที่ส่งผลต่อการตัดสินใจในการเลือกใช้บริการที่พัก โดยเรียงจากมากไปน้อยได้ดังนี้ ปัจจัยด้านกระบวนการ ด้านการสร้างและการนำเสนอทางกายภาพ ด้านบุคลากร ปัจจัยด้านผลิตภัณฑ์ด้านราคา ด้านสถานที่และช่องทางจัดจำหน่าย ด้านการส่งเสริมการตลาด ในส่วนของลักษณะทางประชากรศาสตร์และผลกระทบที่ได้รับจากการระบาดของโรคโควิด-19 ที่แตกต่างกันมีพฤติกรรมการเดินทางท่องเที่ยวที่แตกต่างกัน ยกเว้นช่องทางในการสำรองที่พัก อีกทั้งให้ความสำคัญต่อปัจจัยส่วนประสมทางการตลาดแตกต่างกันด้วย
DOI: 10.14457/tu.the.2020.792
title: ปัจจัยที่มีผลต่อการขยายตัวของโครงการที่อยู่อาศัยประเภทอาคารชุด: กรณีศึกษา กรุงเทพมหานคร

description: การศึกษาครั้งนี้มีวัตถุประสงค์เพื่อศึกษาถึงปัจจัยที่มีผลต่อการเปลี่ยนแปลงของโครงการที่อยู่อาศัยประเภทอาคารชุดในเขตกรุงเทพมหานคร และวิเคราะห์ความสัมพันธ์ของปัจจัยที่มีผลต่อการเปลี่ยนแปลงของโครงการที่อยู่อาศัยประเภทอาคารชุดในเขตกรุงเทพมหานครข้อมูลที่ใช้ในการศึกษาเป็นข้อมูลทุติยภูมิ ประเภทอนุกรมเวลา ในช่วงปี พ.ศ. 2552-2556 รวมระยะเวลา 11 ปี เพื่อใช้วิเคราะห์ความสัมพันธ์ของปัจจัยที่มีผลต่อการขยายตัวของโครงการที่อยู่อาศัยประเภทอาคารชุดในเขตกรุงเทพมหานครโดยใช้วิธีวิเคราะห์การถดถอยเชิงพหุคูณด้วยวิธีกำลังสองน้อยที่สุด (Ordinary Least Squares: OLS) และวิเคราะห์ด้วยวิธี Random Effect Regression (REM) อีกทั้งมีการวิเคราะห์การกระจุกตัวของปัจจัยต่าง ๆ โดยใช้วิธีการ Cluster Analysis และมีการใช้มูลค่าการโอนกรรมสิทธิ์ที่อยู่อาศัยประเภทอาคารชุดแทนการขยายตัวของโครงการที่อยู่อาศัยประเภทอาคารชุดในเขตกรุงเทพมหานครผลการศึกษาพบว่า ปัจจัยที่มีความสัมพันธ์เชิงบวกกับการขยายตัวของโครงการที่อยู่อาศัยประเภทอาคารชุด ประกอบด้วย ปริมาณสินเชื่ออสังหาริมทรัพย์ ความหนาแน่นของประชากรในกรุงเทพมหานคร ห้างสรรพสินค้า โรงพยาบาล สถานีรถไฟฟ้า และปัจจัยที่มีความสัมพันธ์เชิงลบกับการขยายตัวของโครงการที่อยู่อาศัยประเภทอาคารชุด คือ ดัชนีราคาอาคารชุด และผลการวิเคราะห์การกระจุกตัวของปัจจัยต่าง ๆ นั้น พบว่า มีการกระจุกตัวสูงอยู่ในบริเวณกลางเมืองกรุงเทพมหานครเป็นหลัก และกระจุกตัวต่ำในบริเวณเขตรอบนอกกรุงเทพมหานคร
DOI: 10.14457/tu.the.2020.793
title: ปัจจัยที่มีอิทธิพลต่อความตั้งใจในการเลือกใช้บริการมิวสิคสตรีมมิ่ง (music streaming) แบบมีค่าใช้จ่าย: กรณีศึกษา Spotify ของผู้บริโภคในกรุงเทพมหานคร

description: การศึกษาค้นคว้าอิสระนี้ได้นำทฤษฎีและแนวคิดที่เกี่ยวข้องกับการพัฒนาทฤษฎีรวมของการยอมรับและการใช้เทคโนโลยี (UTAUT2) มาศึกษาปัจจัยที่มีอิทธิพลต่อความตั้งใจในการเลือกใช้บริการแบบมีค่าใช้จ่าย กรณีศึกษา Spotify และเพื่อวิเคราะห์ความสัมพันธ์ของปัจจัยที่มีอิทธิพลต่อความตั้งใจในเลือกใช้บริการดังกล่าว แบบมีค่าใช้จ่าย กรณีศึกษา Spotify ของผู้บริโภคในกรุงเทพมหานคร ซึ่งมีกลุ่มตัวอย่างจำนวน 630 คน ใช้เครื่องมือแบบสอบถามออนไลน์ในการเก็บรวบรวมข้อมูล พบว่า ส่วนใหญ่คำนึงถึงความสะดวกสบายในการฟังเพลง การใช้บริการได้ด้วยตนเอง สามารถจดจำวิธีใช้งานได้อย่างรวดเร็ว มีการใช้งานง่าย ไม่ซับซ้อน โดยได้รับอิทธิพลการใช้บริการผ่านการประชาสัมพันธ์จากสื่อ Social Media เป็นส่วนมาก นอกจากนี้ยังให้ความสำคัญกับการฟังเพลงบนอุปกรณ์ที่พกพาสะดวก เมื่อใช้งานแล้วต้องมีความรู้สึกสนุกสนาน ผ่อนคลาย รวมทั้งรับรู้ถึงการใช้แล้วเกิดความคุ้มค่าและได้รับประโยชน์จากบริการ อีกทั้งผู้ใช้บริการส่วนใหญ่มีพฤติกรรมใช้งานเป็นลำดับแรก จนเกิดเป็นความเคยชินและเป็นกิจวัตรประจำวันจากการวิเคราะห์ด้วยแบบจำลองทางเศรษฐมิติ เพื่อทดสอบสมมติฐานด้วยวิธีโพรบิทแบบเรียงลำดับ (Ordered Probit Model) พบว่า ปัจจัยความคาดหวังในการใช้งาน ปัจจัยความคาดหวังในความพยายาม ปัจจัยอิทธิพลทางสังคม และปัจจัยความคุ้มค่าของราคามีผลในทางบวกต่อความตั้งใจเลือกใช้ Spotify แบบมีค่าใช้จ่าย มีเพียงปัจจัยความเคยชินที่มีความสัมพันธ์ในทิศทางตรงกันข้าม ที่ระดับนัยสำคัญทางสถิติ 0.05 นอกจากนี้ เมื่อพิจารณาค่าผลกระทบส่วนเพิ่ม (Marginal Effect) แล้วพบว่า ปัจจัยที่มีค่าผลกระทบส่วนเพิ่มสูงสุด คือ ปัจจัยความคาดหวังในการคาดหวังในการใช้งาน ดังนั้น การศึกษานี้ทำให้ผู้ให้บริการมิวสิคสตรีมมิ่งทราบถึงความตั้งใจในการเลือกใช้บริการของผู้ให้บริการแบบมีค่าใช้จ่าย อีกทั้งยังสามารถนำผลการศึกษาประกอบการวางแผนทางธุรกิจให้ตอบสนองความต้องการของผู้ใช้บริการได้อย่างมีประสิทธิภาพ และช่วยเพิ่มจำนวนผู้ใช้บริการแบบแบบมีค่าใช้จ่ายได้มากขึ้น
DOI: 10.14457/tu.the.2020.794
title: การศึกษาความสัมพันธ์ระหว่างการลงทุนของภาครัฐและการเจริญเติบโตทางเศรษฐกิจของประเทศไทย

description: การศึกษาครั้งนี้มีวัตถุประสงค์เพื่อหาความสัมพันธ์ระหว่างการลงทุนของภาครัฐ และการเจริญเติบโตทางเศรษฐกิจของประเทศไทยทั้งในระยะสั้นและระยะยาว ซึ่งความสัมพันธ์ระหว่างการลงทุนของภาครัฐ และการเจริญเติบโตทางเศรษฐกิจ สามารถนำมาวิเคราะห์เพื่อหาความสัมพันธ์เชิงดุลยภาพในระยะยาว (Co-integration) พร้อมทั้งเลือกใช้แบบจำลอง ECM นอกจากนี้ยังทำการศึกษาแนวความคิดเป็นเหตุเป็นผล (Granger Causality) โดยใช้ข้อมูลรายไตรมาสย้อนหลัง 36 ไตรมาส ตั้งแต่ปี พ.ศ. 2554 ไตรมาสที่ 1 ถึง พ.ศ. 2562 ไตรมาสที่ 4 ซึ่งสำหรับการศึกษาครั้งนี้แบ่งการศึกษาออกเป็น 3 ส่วน ประกอบด้วย ส่วนแรกวิเคราะห์การลงทุนของภาครัฐ (ไม่รวมการลงทุนของรัฐวิสาหกิจ) และผลิตภัณฑ์มวลรวมภายในประเทศ ส่วนที่สองการลงทุนของภาครัฐ และผลิตภัณฑ์มวลรวมภายในประเทศ และส่วนที่สามการลงทุนของภาครัฐ และการลงทุนของภาคเอกชนจากผลการศึกษาในส่วนแรก พบว่า การลงทุนของภาครัฐ (ไม่รวมการลงทุนของรัฐวิสาหกิจ) และผลิตภัณฑ์มวลรวมภายในประเทศทั้งสองตัวแปรมีความสัมพันธ์กันในระยะยาวในทิศทางเดียวกันอย่างมีนัยสำคัญที่ระดับ 0.1 ณ ช่วงเวลา (Lag) ที่ 1 โดยเป็นแบบจำลองที่ปราศจากจุดตัดแกนและแนวโน้ม (None) แต่เมื่อทดสอบการปรับตัวในระยะสั้น พบว่า ค่าความคลาดเคลื่อนที่คำนวณได้มีค่ามากกว่าระดับนัยสำคัญที่กำหนดไว้ จึงสามารถยอมรับสมมติฐานหลัก แสดงว่าแบบจำลองไม่มีการปรับตัวในระยะสั้นอย่างมีนัยสำคัญที่ 0.1 และการลงทุนของภาครัฐ (ไม่รวมการลงทุนของรัฐวิสาหกิจ) ไม่ได้เป็นตัวกำหนดผลิตภัณฑ์มวลรวมภายในประเทศ แต่ผลิตภัณฑ์มวลรวมภายในประเทศเป็นตัวกำหนดการลงทุนของภาครัฐ (ไม่รวมการลงทุนของรัฐวิสาหกิจ)สำหรับการศึกษาในส่วนที่สอง พบว่า การลงทุนของภาครัฐ และผลิตภัณฑ์มวลรวมภายในประเทศทั้งสองตัวแปรมีความสัมพันธ์กันในระยะยาวในทิศทางเดียวกันอย่างมีนัยสำคัญที่ระดับ 0.1 ณ ช่วงเวลา (Lag) ที่ 1 โดยเป็นแบบจำลองที่ปราศจากจุดตัดแกนและแนวโน้ม (None) แต่เมื่อทดสอบการปรับตัวในระยะสั้น พบว่า ค่าความคลาดเคลื่อนที่คำนวณได้มีค่ามากกว่าระดับนัยสำคัญที่กำหนดไว้ จึงสามารถยอมรับสมมติฐานหลัก แสดงว่าแบบจำลองไม่มีการปรับตัวในระยะสั้นอย่างมีนัยสำคัญที่ 0.1 และการลงทุนของภาครัฐไม่ได้เป็นตัวกำหนดผลิตภัณฑ์มวลรวมภายในประเทศ แต่ผลิตภัณฑ์มวลรวมภายในประเทศเป็นตัวกำหนดการลงทุนของภาครัฐและส่วนที่สาม พบว่า การลงทุนของภาครัฐ และการลงทุนของภาคเอกชนทั้งสองตัวแปรมีความสัมพันธ์กันในระยะยาวในทิศทางเดียวกันอย่างมีนัยสำคัญที่ระดับ 0.1 ณ ช่วงเวลา (Lag) ที่ 1 โดยเป็นแบบจำลองที่ปราศจากจุดตัดแกนและแนวโน้ม (None) แต่เมื่อทดสอบการปรับตัวในระยะสั้น พบว่า ค่าความคลาดเคลื่อนที่คำนวณได้มีค่ามากกว่าระดับนัยสำคัญที่กำหนดไว้ จึงสามารถยอมรับสมมติฐานหลัก แสดงว่าแบบจำลองไม่มีการปรับตัวในระยะสั้นอย่างมีนัยสำคัญที่ 0.1 และเมื่อทดสอบการปรับตัวในระยะสั้น พบว่า ค่าความคลาดเคลื่อนที่คำนวณได้มีค่าน้อยกว่าระดับนัยสำคัญที่กำหนดไว้ จึงสามารถปฏิเสธสมมติฐานหลัก แสดงว่าแบบจำลองมีการปรับตัวในระยะสั้นอย่างมีนัยสำคัญที่ 0.1 รวมทั้งการลงทุนของภาครัฐเป็นตัวกำหนดการลงทุนของภาคเอกชน และการลงทุนของภาคเอกชนเป็นตัวกำหนดการลงทุนของภาครัฐ
DOI: 10.14457/tu.the.2020.795
title: การศึกษาผลกระทบและแนวทางการส่งเสริมการส่งออกภายใต้สถานการณ์ COVID-19: กรณีศึกษา การขยายการส่งออกสินค้าของไทยในเกาหลีใต้

description: การค้นคว้าอิสระนี้เป็นการศึกษาและวิเคราะห์ผลกระทบจากสถานการณ์การแพร่ระบาดของไวรัสโควิด-19 ที่ส่งผลต่อปัจจัยด้านการค้าระหว่างประเทศต่างๆ ที่นำไปสู่การเปลี่ยนแปลงของมูลค่าการส่งออกของประเทศไทย และขีดความสามารถทางการแข่งขันของภาคการส่งออกในตลาดโลก (สหรัฐฯ จีน ญี่ปุ่น อาเซียน และ EU) และในตลาดเกาหลีใต้ โดยใช้กรอบแนวคิดในการวิเคราะห์ Shift-Share Analysis (SSA) มาใช้ในการวิเคราะห์และคำนวณผลกระทบที่เกิดขึ้นกับมูลค่าการส่งออกของประเทศไทยในช่วงการระบาดของไวรัสโควิด-19 ในปี 2563 รวมไปถึงศึกษาการปรับเปลี่ยนรูปแบบการดำเนินงานของภาครัฐเพื่อรองรับผลกระทบของสถานการณ์โควิด-19 โดยใช้กรณีศึกษาการดำเนินงานขยายโอกาสสินค้าของไทยในประเทศเกาหลีใต้ ซึ่งทำการศึกษาจากเอกสารการดำเนินงานโครงการต่างๆ 4 โครงการของสำนักงานส่งเสริมการค้าในต่างประเทศ ณ กรุงโซล ที่ดำเนินงานในปีงบประมาณ 2563 และศึกษาโดยการสัมภาษณ์ภาคธุรกิจเอกชนและผู้บริหารกรมส่งเสริมการค้าระหว่างประเทศ โดยนำข้อมูลที่ได้รับจากการศึกษามาสรุปและวิเคราะห์ตามหลักการส่วนประสมการตลาด หรือ 4Ps เพื่อวิเคราะห์รูปแบบการดำเนินงานของภาครัฐที่เปลี่ยนไปว่ามีส่วนในการส่งเสริมการตลาดให้กับสินค้าของไทยในเกาหลีใต้อย่างไรบ้าง ผลของการศึกษาพบว่าการระบาดของไวรัสโควิด-19 ส่งผลต่อปัจจัยด้านบรรยากาศการค้าระหว่างประเทศของโลก โดยส่งผลด้านลบต่อเนื่องมายังภาคการส่งออกของไทยไปยังทั้งตลาดโลกและตลาดเกาหลีใต้มากที่สุดเมื่อเทียบกับปัจจัยอื่นๆ แต่อย่างไรก็ตามจากผลการศึกษาพบว่าขีดความสามารถด้านการแข่งขันของภาคการส่งออกของประเทศไทยในตลาดโลกยังมีความเข้มแข็ง และส่งผลด้านบวกต่อภาคการส่งออกโดยรวมของประเทศไทย โดยเฉพาะอย่างยิ่ง ขีดความสามารถด้านการแข่งขันของภาคการส่งออกของกลุ่มสินค้าเกษตรกรรมของไทยที่ยังคงเป็นจุดแข็ง และสร้างรายได้ให้กับประเทศไทยอย่างต่อเนื่อง นอกจากนี้ ผลการศึกษายังแสดงให้เห็นว่า Digital Technology เป็นตัวแปรและเครื่องมือที่สำคัญที่ช่วยให้ภาครัฐสามารถปรับรูปแบบการดำเนินงานโดยมุ่งเน้นการดำเนินงานผ่านระบบออนไลน์ให้สามารถดำเนินการโครงการส่งเสริมการขยายโอกาสสินค้าไทยในเกาหลีใต้เป็นไปอย่างต่อเนื่องไม่ติดขัดในช่วงการระบาดของไวรัสโควิด-19 ซึ่งสอดคล้องกับผลการศึกษาจากบทสัมภาษณ์ภาคเอกชนที่ให้ความเห็นว่าการดำเนินงานของภาครัฐ สามารถช่วยเหลือภาคเอกชนขับเคลื่อนการดำเนินงานส่งเสริมการตลาดสินค้าไทยในเกาหลีใต้ได้อย่างมีประสิทธิภาพในช่วงการระบาดของไวรัสโควิด-19 โดยเฉพาะอย่างยิ่งในด้านการประชาสัมพันธ์ส่งเสริมภาพลักษณ์ และสร้างมูลค่า (Value) ให้กับสินค้าไทย ผ่านทางช่องทางออนไลน์ที่มีศักยภาพของเกาหลีใต้ (Bloggers, Influencers และนิตยสารออนไลน์ของเกาหลีใต้)
DOI: 10.14457/tu.the.2020.796
title: ปัจจัยที่ส่งผลต่อความแตกต่างระหว่างราคาผู้ชนะการเสนอราคากับราคากลางงานก่อสร้างที่คำนวณผ่านระบบคำนวณราคากลางของกรมบัญชีกลาง: กรณีศึกษา โครงการงานก่อสร้างทาง

description: การศึกษาครั้งนี้มีวัตถุประสงค์เพื่อศึกษาความสัมพันธ์ระหว่างราคาผู้ชนะการเสนอราคากับราคากลางงานก่อสร้างที่คำนวณได้จากระบบคำนวณราคากลางโดยใช้ข้อมูลทุติยภูมิ (secondary data) จากระบบจัดซื้อจัดจ้างภาครัฐด้วยอิเล็กทรอนิกส์ของกรมบัญชีกลาง ตั้งแต่ปีงบประมาณ พ.ศ. 2561 - 2563 โดยเลือกศึกษาโครงการงานก่อสร้างทางที่มีวงเงินเกิน 2 ล้านบาท แต่ไม่เกิน 20 ล้านบาท ของ 5 หน่วยงาน ประกอบด้วย กรมโยธาธิการและผังเมือง กรมทางหลวง กรมทางหลวงชนบท กรมชลประทาน และองค์กรปกครองส่วนท้องถิ่น รวมทั้งสิ้น 33,665 โครงการ และนำมาวิเคราะห์ด้วยวิธีการทางเศรษฐมิติสร้างสมการถดถอย (Pooled regression model) แบ่งการวิเคราะห์เป็น 4 แบบจำลอง คือ ภาพรวมโครงการงานก่อสร้างทางทั้งหมด, กรณีราคาผู้ชนะเสนอราคาสูงกว่าราคากลาง, กรณีราคาผู้ชนะเสนอราคาต่ำกว่าราคากลาง และกรณีราคาผู้ชนะเสนอราคาสูงกว่าหรือต่ำกว่าราคากลางร้อยละ 15 เพื่อทำการวิเคราะห์ข้อมูลและทดสอบว่าปัจจัยแต่ละตัวมีความสัมพันธ์ส่งผลต่อการคำนวณราคากลางงานก่อสร้างด้วยระบบอิเล็กทรอนิกส์ จากผลการผลการศึกษาพบว่า ผู้ชนะเสนอราคาสูงกว่าราคากลาง จำนวน 1,475 โครงการ ราคาผู้ชนะเสนอราคาต่ำกว่าราคากลาง จำนวน 32,180 โครงการ และราคาผู้ชนะเสนอราคาสูงกว่าหรือต่ำกว่าราคากลางร้อยละ 15 จำนวน 12,413 โครงการ ซึ่งปัจจัยที่ส่งผลต่อร้อยละความแตกต่างของราคากลางงานก่อสร้างที่คำนวณผ่านระบบคำนวณราคากลาง ได้แก่ ปัจจัยด้านจำนวนผู้เข้ายื่นเสนอราคา, ปัจจัยด้านเขตพื้นที่ฝนตกชุก, ปัจจัยด้านระยะเวลาก่อสร้าง, ปัจจัยด้านราคาน้ำมันดีเซล ณ วันที่ใช้คำนวณราคากลาง, ปัจจัยด้านค่า Factor F, ปัจจัยด้านปีงบประมาณที่คำนวณราคากลาง และปัจจัยด้านหน่วยงานที่คำนวณราคากลางงานก่อสร้างในระบบ อย่างมีนัยสำคัญทางสถิติตั้งแต่ระดับ 0.10 เมื่อกำหนดให้ตัวแปรอื่น ๆ คงที่ ดังนั้น กรมบัญชีกลางควรปรับปรุงปัจจัยอื่น ๆ ที่เกี่ยวข้องกับการคำนวณราคากลางงานก่อสร้างให้สอดคล้องกับสถานการณ์ปัจจุบัน
DOI: 10.14457/tu.the.2020.798
title: การศึกษาปัจจัยที่ส่งผลต่อพฤติกรรมการตัดสินใจซื้อสินค้าออนไลน์ ยุค new normal

description: ในปัจจุบันทั่วโลกกำลังประสบปัญหาของโรคระบาด COVID-19 ซึ่งได้รับผลกระทบทุกภาคส่วน รวมถึงภาคอุตสาหกรรมค้าปลีก ประกอบกับมาตรการต่างๆ ที่ออกมาเพื่อลดการแพร่ระบาดของโรค COVID-19 ดังนั้นอาจส่งผลกระทบให้มีการปรับเปลี่ยนพฤติกรรมการซื้อสินค้าอุปโภค บริโภค มาเป็นการซื้อออนไลน์เพิ่มมากขึ้น การค้นคว้าอิสระเล่มนี้มีวัตถุประสงค์เพื่อศึกษาถึงแนวโน้มของการซื้อสินค้าออนไลน์ในช่วง COVID-19 ของผู้บริโภค โดยศึกษาจากปัจจัยต่างๆ ได้แก่ ปัจจัยด้านคุณค่าอรรถประโยชน์ ปัจจัยด้านประสิทธิผลของเนื้อหาข้อมูลของเว็บไซต์ออนไลน์ รวมถึงปัจจัยด้านความเป็นส่วนตัวและความปลอดภัย ว่าส่งผลต่อการตัดสินใจซื้อสินค้าในยุค New Normal หรือไม่ โดยเก็บข้อมูลจากกลุ่มตัวอย่างจำนวน 406 คน และนำข้อมูลที่ได้มาวิเคราะห์ผลค่าทางสถิติตามวัตถุประสงค์ของงานวิจัยด้วยโปรแกรมสำเร็จรูปผลการศึกษาพบว่า ปัจจัยทั้ง 3 ปัจจัย ได้แก่ 1) ปัจจัยด้านคุณค่าอรรถประโยชน์ 2) ปัจจัยด้านประสิทธิผลของเนื้อหาข้อมูลของเว็บไซต์ออนไลน์ 3) ปัจจัยด้านความเป็นส่วนตัวและความปลอดภัย มีความสัมพันธ์เชิงบวกต่อปัจจัยที่ส่งผลต่อพฤติกรรมการตัดสินใจซื้อสินค้าออนไลน์ ยุค New Normal อย่างมีนัยสำคัญทางสถิติที่ระดับ 0.05
DOI: 10.14457/tu.the.2019.1643
title: A modification in the preparation method of MXene Ti3C2Tx for supercapacitor application

description: MXenes, a relatively new two-dimensional materials consists of early transition metal carbides or nitrides, emerged to own a tunable material properties and electrochemical performance by controlling their synthesis method. The etching process is one of the important steps of the MXene synthesis. In this work, Ti3C2Tx MXenes were synthesized using several modified techniques. The aluminum layers on the Ti3AlC2 precursor were etched using etching-sonication-etching method with LiF and HCl etchant, resulting in Ti3C2Tx with a specific capacitance of 185.4 F g-1 at 5 mV s-1 scan rate in 1 M H2SO4. Further exfoliation and delamination of Ti3C2Tx with an acid-based reflux method in a low concentration of hydrochloric acid after the microwave drying were successfully performed. Ti3C2T¬x-mw-ref1 shows the highest specific capacitance of 297.9 F g-1 at 5 mV s-1 scan rate. Ti3C2Tx-mw-ref1 also exhibits a good capacity retention of ~85% and ~95% from the initial specific capacitance value after 4,000 cycles at three different levels of current densities (10, 15 and 20 A g-1) and a constant current density of 10 A g-1, respectively. The large surface area and interlayer spacing contributes to the high specific capacitance and excellent cyclability of Ti3C2Tx-mw-ref1.Another approach to increase the capacitive performance of Ti3C2T¬x was conducted using composite modification with polyaniline (PANI) and manganese dioxide (MnO2) via in-situ oxidative polymerization, resulting in Ti3C2Tx/PANI/MnO2 composites. The key factor of employing MnO2 into the composite is to improve the charge storage of Ti3C2Tx composites. While the key factor of introducing PANI into Ti3C2Tx layers is to improve the conductivity of the low-electrical-conducting metal oxides, MnO2. PANI and MnO2 also serve to increase the accessibility of Ti3C2Tx surface to the electrolyte. Electrochemical characterization shows that Ti3C2T¬x-613 composite electrode delivers an excellent specific capacitance value of 296.6 F g-1 at 5 mV s-1 scan rate in 1 M H2SO4.
DOI: 10.14457/tu.the.2020.800
title: The joint location-distribution-inventory model for a multi-echelon supply chain network considering multi-sourcing, drop shipping, and lateral transshipments

description: Competitive pressure in the global marketplace inquires enterprises to establish efficiently distribution planning and inventory management in supply chain. This study proposes a framework to optimize distribution and inventory decisions integrating decisions of opening or closing facilities in multi-echelon supply chain network under non-stationary demand. The model adopts distribution requirements planning (DRP) technique and considers flexible distribution strategies, including multiple sourcing, drop shipping, and lateral transshipments to minimize the expected total cost. The original stochastic model has been simplified into the equivalent deterministic mixed-integer linear programming by following the sample average approximation (SAA) technique. Besides, the numerical experiments are conducted to validate the model and its practical application. The results indicate the model adopting multiple flexible distribution strategies outperforms the models adopting single distribution strategy. The study is applied for enterprises who sell products through their both physical stores and online stores on e-commerce platforms or the company’s private website.
DOI: 10.14457/tu.the.2019.1645
title: Novel constant scallop height toolpath generation considering non-linear kinematic error of the five-axis milling machine

description: In cutting field, especially for five axis milling machine, managing scallop height and kinematic error is an important factor because it mainly affects to the produced part’s quality. Most of the researcher tried to improve only one factor and assume the remaining factor is in the ideal condition, however in reality both those two factors scallop height and kinematic error mutually affect to each other, result in the quality of the machined part. In this research, a novel constant scallop toolpath generation for ball end mill considering non-linear KE trajectory of five axis milling machine is developed. Within the toolpath generation process, a new proposed scallop evaluation method is suggested with the improvement of the accuracy up to 12% in term of average scallop height compared with the conventional methods. Through the produced solid part model in simulation program Vericut 8.2, we can see that the proposed toolpath generation method works on the parametric as well as the free form STL surfaces, the part quality looks good by the uniform distribution of the scallop height as well as the tool trace.
DOI: 10.14457/tu.the.2019.1646
title: A design guideline for smartphone menu patterns and icon designs for children, adult, and older adult users

description: นอกเหนือจากกลุ่มผู้ใช้ทั่วไป กลุ่มผู้ใช้สมาร์ทโฟนเด็กและผู้สูงอายุมีจำนวนมากขึ้น แต่ในปัจจุบันยังไม่มีมาตรฐานหรือแนวทางการออกแบบส่วนต่อประสานสำหรับผู้ใช้บนสมาร์ทโฟนรวมไปถึงแนวทางการออกแบบเพื่อรองรับความแตกต่างด้านอายุ เมนูเป็นส่วนสำคัญ ในการออกแบบส่วนต่อประสาน และโดยทั่วไป มักจะมีรูปภาพเป็นองค์ประกอบในเมนู ทั้งนี้ ยังไม่มีการประเมินผลเพื่อศึกษาว่ารูปแบบเมนูและการออกแบบภาพไอคอนเกี่ยวข้องกับการเลือกรายการเมนูหรือไม่ และสัมพันธ์กับอายุของผู้ใช้อย่างไรวัตถุประสงค์แรกของงานวิจัยนี้คือการสำรวจและทบทวนวรรณกรรมเกี่ยวกับการออกแบบส่วนต่อประสานบนอุปกรณ์มือถือ วัตถุประสงค์ที่สองคือเพื่อศึกษาอิทธิพลของกลุ่มอายุ รูปแบบเมนู สีพื้นหลังของไอคอนและสัญลักษณ์ไอคอน ที่มีต่อเวลาที่ใช้ในการเลือกเมนู ความผิดพลาด และความพึงพอใจ วัตถุประสงค์ที่สามคือการเสนอแนวทางการออกแบบสำหรับเมนูและไอคอนบนสมาร์ทโฟนสำหรับกลุ่มผู้ใช้ที่อายุแตกต่างกัน จากวัตถุประสงค์ งานวิจัยได้วิเคราะห์ข้อมูลด้วยการวิเคราะห์ความแปรปรวนสี่ทิศทาง (Between-Subject Four-Way ANOVA) ผลการวิเคราะห์พบว่า กลุ่มอายุ รูปแบบเมนู สีพื้นหลังของไอคอนและสัญลักษณ์ไอคอนส่งผลต่อเวลาที่ใช้ในการเลือกเมนูอย่างมีนัยสำคัญ โดยที่กลุ่มผู้ใช้ทั่วไปใช้เวลาเร็วกว่า และมีความผิดพลาดน้อยกว่าเด็กและผู้สูงอายุอย่างมีนัยสำคัญ นอกจากนี้ยังพบว่า รูปแบบเมนูแบบกริด สีพื้นหลังของไอคอนแบบหลากสี และสัญลักษณ์ไอคอนแบบรูปภาพส่งผลต่อเวลาที่ใช้ในการเลือกเมนูเร็วขึ้น มีความผิดพลาดน้อยลง และมีความพึงพอใจมากขึ้นอย่างมีนัยสำคัญ จากผลการทดลอง งานวิจัยได้เสนอแนวทางการออกแบบเมนูและไอคอนสำหรับผู้ใช้แต่ละกลุ่มอายุ
DOI: 10.14457/tu.the.2019.1647
title: แผนธุรกิจร้านกาแฟ On the Rose

description: ธุรกิจร้านกาแฟ On the Rose เริ่มดาเนินกิจการมาแล้วเป็นระยะเวลา 2 ปี รายได้หลักมาจากการขายกาแฟและอาหารภายในร้าน ซึ่งกลุ่มลูกค้าหลักมีเพียงกลุ่มเดียวคือพนักงานธนาคารแห่งประเทศไทย ดังนั้นแผนธุรกิจนี้จึงได้ออกแบบใหม่เพื่อขยายขอบเขตการให้บริการนอกสถานที่ไปยังกลุ่มลูกค้าใหม่ซึ่งคือกลุ่มลูกค้าองค์กร จากการวิเคราะห์สภาพปัจจุบันและการลงพื้นที่สำรวจจริงพบว่า ร้าน On the Rose ควรขยายขอบเขตการให้บริการไปยังหน่วยงานราชการบริเวณโดยรอบเนื่องจากมีหน่วยงานราชการกระจายตัวอยู่ใกล้ร้านเป็นจำนวนมากแผนธุรกิจใหม่นี้ประกอบด้วยการพัฒนาผลิตภัณฑ์ใหม่ในส่วนของเครื่องดื่มซึ่งมีส่วนผสมจากหญ้าหวานเป็นส่วนประกอบและอาหารทางเลือกสุขภาพจำพวกแซนวิชชาโค โจ๊กข้าวโอ๊ต อกไก่ ให้ตรงกับความต้องการของผู้บริโภคทั้งสองกลุ่มและกลยุทธ์ทางการตลาดที่จะสร้างความตระหนักต่อแบรนด์ On the Rose เพื่อเพิ่มการรับรู้ โดยประชาสัมพันธ์และขยายช่องทางการจัดจำหน่ายผ่านช่องทาง Online ให้มากยิ่งขึ้น สำหรับหน่วยงานราชการจะเน้นหน่วยงานราชการที่อยู่ภายในรัศมี 5 กิโลเมตรจากร้านเป็นหลักในการขยายขอบเขตการให้บริการ เช่นกระทรวงมหาดไทย กระทรวงสาธารณสุข เป็นต้น โดยมีการทำการตลาดแบบ Solution base เพื่อช่วยแก้ปัญหาเรื่องงบประมาณที่มีจำกัดเป็นหลัก โดยจะไม่มีการกำหนดขั้นตํ่าในการสั่งและการจัดส่งนอกสถานที่ และกลยุทธ์การขายจะเน้นการขายตรง โดยมีการใช้กลยุทธ์ด้านราคาแบบเจาะตลาดเพื่อทำตลาดในระยะแรก ในส่วนของกลุ่มลูกค้าธนาคารแห่งประเทศไทยเน้นการสร้าง loyalty program ให้สิทธิพิเศษสำหรับส่วนลดจากการเป็นสมาชิกผ่านบัตรสะสมแต้มและการมอบเครื่องดื่มฟรีในวันเกิด เป็นต้น ในด้านของการเงินใช้เงินลงทุนเพิ่มเติมจากการก่อหนี้ระยะยาว 300,000 บาท โดยมีสัดส่วนของหนี้สินต่อผู้ถือหุ้นอยู่ที่ 50 : 50 โดยธุรกิจมีต้นทุนถัวเฉลี่ยน้าหนัก (WACC) เท่ากับร้อยละ12 มีมูลค่าปัจจุบันสุทธิ (NPV) เท่ากับ 1,172,088 บาท ระยะเวลาคืนทุนอยู่ที่ 1ปี 8 เดือน โดยมีผลตอบแทนจากโครงการ (IRR) อยู่ที่ร้อยละ 69.58 จากการวิเคราะห์ความเป็นไปได้ แสดงให้เห็นว่าสามารถดำเนินการตามแผนธุรกิจได้ นอกจากนี้ยังมีการกำหนดแผนฉุกเฉิน (Contingency plan) รองรับแต่ละสถานการณ์ในอนาคตไว้
DOI: 10.14457/tu.the.2020.801
title: Classification of treatment requirement for posterior capsular opacification using digital image processing, unsupervised machine learning and deep learning

description: Posterior Capsular Opacification (PCO) is an after cataract complication which has been under continuous research over past couple of decades. Studies so far have been limited to its grading, calculating severity and rate of occurrence. The grading can be more useful in practical world, if its severity level determined cases with requirement of treatment. PCO patients are treated only when PCO is in central visual axis and patient has difficulty in eyes, resulting in need of regular check-ups. This research presents an approach of PCO treatment classification, with two methods: intensity-based (method 1) and k-means clustering based (method 2), to classify the requirement of treatment. When cross-checked to classifications made by expert ophthalmologists, methods 1 and 2 showed accuracy of 94.57% and 96.74%, with F1 score of 0.9669 and 0.9811 respectively. Also, the classifications made by method 1 and 2 were 83% and 87% correlated to the classification made by expert ophthalmologists.Another approach we use is deep learning based (method 3) to semantically segment and classify images of Posterior Capsular Opacification (PCO) into treatment required and not yet required cases to make the treatment easier for both patients and medical staffs. To train the model, we prepare a training dataset with labels obtained from two strategies: (i) manual labelling and (ii) automated labelling using unsupervised machine learning method. We then compare classification accuracy of models trained with the two strategies to see if automated labeling can replace manual labeling. Using both strategies, the accuracy of models was found to be greater than 94% and loss less than 0.15 in our experiments. Comparison to clinical classification shows 0.97 and 0.96 F2-scores for outputs from automated and manual labels, respectively.
DOI: 10.6084/m9.figshare.17096840.v1
title: List of references about smart libraries

description: This is a bibliographic list used to analyze the current state of intelligent libraries.